IKTATÓSZÁM: 5/100-2/2020. TÁRGY:Pécsi Többcélú agglomerációs társulás 2020.évi költségvetésének I. módosítása

Melléklet:13 Db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2020. szeptember 28.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Kovácsné németh edit csoportvezető

ELŐADÓ:Pfeffer józsef a társulás elnöke

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: BOGNÁR SZILVIA ALPOLGÁRMESTER

Tisztelt Társulási Tanács!

Az államháztartásról szóló 2011. évi CXCV. törvény (Áht.) 34. § (1) - (4) bekezdésében foglaltak, valamint az államháztartásról szóló törvény végrehajtásáról szóló 368/2011. (XII. 31.) Kormányrendelet (Ávr.) 42. §-a értelmében a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról (a saját hatáskörben végrehajtott előirányzat módosítások kivételével) a képviselő-testület dönthet. Az Áht. 34. § (5) bekezdése szerint a társulás, valamint az általuk irányított költségvetési szervek bevételi előirányzatainak és kiadási előirányzatainak módosítására, átcsoportosítására az Áht. 34. § (1) – (4) bekezdést kell alkalmazni azzal, hogy a képviselő-testület hatáskörét a társulási tanács gyakorolja, polgármesteren a társulási tanács elnökét kell érteni.

A társulási tanács – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési határozatát.

A költségvetés módosítás tartalmilag és formailag a fentiek figyelembevételével, a törvényi előírásoknak megfelelően készült.

A határozat-módosítás mellékletei a Társulási Tanács által 2020. június 30-ig megtárgyalt és elfogadott módosításokat, valamint az intézmények 2020. június 30-i hatállyal végrehajtott és a fenntartó felé lejelentett saját hatáskörű előirányzat módosításait, továbbá a fenntartói engedélyhez kötött előirányzat-módosításokat foglalják magukba.

A határozat 1. melléklete a Társulás és a költségvetési intézmények címrendjét, 2. melléklete a Társulás összevont költségvetési mérlegét, 3. melléklete a Társulás összevont bevételeinek forrásonkénti megoszlását, 4. melléklete a Társulás összevont kiadásainak jogcímenkénti megoszlását, 5. melléklete a Társulás bevételeit, 6. melléklete a Társulás kiadásait, 7. melléklete a Társulás 2019. évi bevételi és kiadási előirányzatainak várható teljesüléséről szóló előirányzat felhasználási ütemtervet, 8. melléklete a Társulás címenkénti létszámkeret- (álláshely-) meghatározását, 9. melléklete a Társulás közfoglalkoztatottjainak éves létszám előirányzatát, 10. melléklete a Társulás intézményeinek bevételeit és kiadásait, 11. melléklete a Társulás és az intézmények beruházási kiadásait feladatonként és felújítási kiadásait célonként összesítve, 12. melléklete a Társulás 2019. évi összevont költségvetési bevételeinek és kiadásainak feladatonkénti bemutatását, 13. melléklete pedig a Társulás összevont működési és felhalmozási bevételeinek és kiadásainak pénzforgalmi mérlegét, a 2021-2023. év gördülő tervezését mutatja be.

Az előterjesztés szerint az eredeti költségvetéshez képest az 1.214.706 eFt összevont bevételi és kiadási főösszeg 453.600 eFt-tal (37,3 %-kal) emelkedik, és 1.668.306 eFt-ra változik.

 A költségvetési határozat jelen módosításában a saját hatáskörű módosítások mellett a legmeghatározóbb változást a központi pótelőirányzatok összesen 127.980 eFt összegű növekedése, az INSZI-nek a PMJV Önkormányzata által juttatott 18.616 e Ft többlettámogatás előirányzatosítása, valamint a jelzőrendszer működtetésére biztosított 9.500 eFt továbbá az előző évi költségvetési maradvány 258.225 e Ft összegű átvezetése, és az ehhez kapcsolódó, a kötelezettségvállalásokhoz még szükséges 114.943 e Ft összegű kiegészítés biztosítása jelentette az ECSGYK és az INSZI részére.

Kérem a Tisztelt Társulási Tanácsot, hogy a Társulás költségvetését a határozati javaslatnak és annak mellékleteinek megfelelően fogadja el.

 **Pfeffer József**

 **elnök**